CELEX: C2007/042/06
Language: el
Date: 2007-02-24 00:00:00
Title: Υπόθεση C-175/05: Απόφαση του Δικαστηρίου (έκτο τμήμα) της 11ης Ιανουαρίου 2007 — Επιτροπή των Ευρωπαϊκών Κοινοτήτων κατά Ιρλανδίας (Παράβαση κράτους μέλους — Οδηγία 92/100/ΕΟΚ — Δικαίωμα του δημιουργού — Δικαίωμα εκμισθώσεως και δανεισμού — Αποκλειστικό δικαίωμα δημόσιου δανεισμού — Παρέκκλιση — Όρος καταβολής αμοιβής — Απαλλαγή — Έκταση)

24.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 42/4
            
         Απόφαση του Δικαστηρίου (έκτο τμήμα) της 11ης Ιανουαρίου 2007 — Επιτροπή των Ευρωπαϊκών Κοινοτήτων κατά Ιρλανδίας
   (Υπόθεση C-175/05) (1)
   
   (Παράβαση κράτους μέλους - Οδηγία 92/100/ΕΟΚ - Δικαίωμα του δημιουργού - Δικαίωμα εκμισθώσεως και δανεισμού - Αποκλειστικό δικαίωμα δημόσιου δανεισμού - Παρέκκλιση - Όρος καταβολής αμοιβής - Απαλλαγή - Έκταση)
   (2007/C 42/06)
   Γλώσσα διαδικασίας: η αγγλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: M. Shotter και W. Wils)
   
      Καθής: Ιρλανδία (εκπρόσωποι: D. O'Hagan, επικουρούμενος από τους E. Regan,SC, J. Gormley, Advisory Counsel)
   
      Παρεμβαίνον της καθής: Βασίλειο της Ισπανίας (εκπρόσωπος: I. Del Cuvillo Contreras)
   Αντικείμενο της υποθέσεως
   Παράβαση κράτους μέλους — Παράβαση των άρθρων 1 και 5 της οδηγίας 92/100/ΕΟΚ του Συμβουλίου, της 19ης Νοεμβρίου 1992, σχετικά με το δικαίωμα εκμίσθωσης, το δικαίωμα δανεισμού και ορισμένα δικαιώματα συγγενικά προς την πνευματική ιδιοκτησία στον τομέα των προϊόντων της διανοίας (ΕΕ L 346, σ. 61) — Παρέκκλιση από το αποκλειστικό δικαίωμα δημόσιου δανεισμού — Έκταση
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Η Ιρλανδία, εξαιρώντας όλες τις κατηγορίες ιδρυμάτων δημόσιου δανεισμού, κατά την έννοια της οδηγίας 92/100/ΕΟΚ του Συμβουλίου, της 19ης Νοεμβρίου 1992, σχετικά με το δικαίωμα εκμίσθωσης, το δικαίωμα δανεισμού και ορισμένα δικαιώματα συγγενικά προς την πνευματική ιδιοκτησία στον τομέα των προϊόντων της διανοίας, από την υποχρέωση καταβολής αμοιβής στους δημιουργούς για τα έργα που δανείζουν, παρέβη τις υποχρεώσεις που υπέχει από τα άρθρα 1 και 5 της εν λόγω οδηγίας.
            
         
               2)
            
            
               Καταδικάζει την Ιρλανδία στα δικαστικά έξοδα.
            
         
               3)
            
            
               Το Βασίλειο της Ισπανίας φέρει τα δικαστικά έξοδά του.
            
         
      (1)  ΕΕ C 155 της 25.6.2005.